open-index/open-wikipedia-markdown huggingface dataset:
Soo tänav (Lihula)

**Soo tänav** on tänav Lihula linna keskosas. Tänav kulgeb loodest kagusse.

Tänav on 855 meetrit pikk ja põhiosas kuni 14 meetrit lai. Soo tänav saab alguse Tallinna maantee ristmikult, kagusse kulgedes ristub Pärna, Kalmu ja Saue tänavaga ning lõpeb Raudtee tänava ristmikul.

Tänaval algus jääb ligikaudu 80 meetri ulatuses Lihula vanima asustuse muinsuskaitsealasse (nr 27014), mis hõlmab maa-ala piki Tallinna maanteed. Soo tänava ja Tallinna maantee ristmikul asub üks piirkonna vanemaid elamuid (Tallinna mnt 45), mis on arvatavalt ehitatud 19. sajandil. Hoone oli kauaaegne Lihula vallamaja. Tänaval asuvad ühepereelamud, tänava lõunaosa on hoonestamata. Tänavavalgustus on paigaldatud, kõnniteed ei ole rajatud. 

## Viited

## Välislingid
*Vaade Soo tänava algusest lõuna suunas
Aia tänav (Lihula)

**Aia tänav** on tänav Lihula linnas, paikneb linna põhjaosas ning kulgeb läänest itta.

Tänav on 465 meetrit pikk ja kuni 12 meetrit lai. Aia tänav saab alguse Tallinna maantee ristmikult, ida poole kulgedes ristub Pioneeri ja Lasteaia tänavaga. 

Tänav lõpeb Aia 16 katastriüksuse piiril, kust edasi kirde suunas kulgeb kinnistusisese avaliku kasutusega teena Sooaluse teeni.

Tänaval algus jääb ligikaudu 125 meetri ulatuses Lihula vanima asustuse muinsuskaitselasse (nr 27014), mis hõlmab maa-ala piki Tallinna maanteed. Aia ja Lasteaia tänava nurgal paikneb Lihula lasteaed. Tänava põhjapoolel on eramud, lõunapoolel korterelamud. Tänavavalgustus on paigaldatud, kõnniteed puuduvad. 

## Viited

## Välislingid
*Vaade Aia tänav 1 kohalt ida suunas
Otłowiec

**Otłowiec** on küla Poola Pomorze vojevoodkonnas Kwidzyńi maakonnas Gardeja vallas. Otłowiec asub Kwidzynist umbes 9 km lõunas.

## Viited
Pärna tänav (Lihula)

**Pärna tänav** on tänav Lihula linnas. See paikneb linna keskosas ning kulgeb kirdest edelasse.

Tänav on 300 meetrit pikk ja kuni 17 meetrit lai. Pärna tänav saab alguse Jaama tänava ristmikult, edela poole kulgedes ristub Vee tänavaga ning lõpeb Soo tänava ristmikul.

Tänaval asuvad eramud ja üks korterelamu. Tänavavalgustus on paigaldatud, kõnniteed ei ole rajatud. 

## Viited

## Välislingid
*Vaade Pärna tänavale Vee tänava ristmikult
Sada aastat üksildust

**"Sada aastat üksildust"** (hispaania *Cien años de soledad*) on Colombia kirjaniku Gabriel García Márquezi 1967. aastal ilmunud romaan, mida peetakse maagilise realismi üheks tüüpilisemaks teoseks.

Romaani esimene trükk ilmus 5. juunil 1967 Buenos Aireses. Seejärel on seda tõlgitud vähemalt 35 keelde ja müüdud üle 30 miljoni eksemplari. Eesti keeles ilmus teos esimest korda 1975. aastal Aita Kurfeldti tõlkes.

Romaani tegevus toimub väljamõeldud Macondo külas Colombias. See räägib Buendía suguvõsa õitsengu ja hävingu loo läbi seitsme põlvkonna.

## Viited
Valgerður Sverrisdóttir

**Valgerður Sverrisdóttir** (sündinud 23. märtsil 1950) on Islandi poliitik. Ta kuulub Progressiparteisse.

Aastatel 1987–2009 oli ta Alþingi liige.

Ta oli 15. juunist 2006 kuni 24. maini 2007 oli ta Islandi välisminister.

Aastatel 2008–2009 oli ta Progressipartei esimees.

## Viited
Allika tänav (Lihula)

**Allika tänav** on tänav Lihula linnas, paikneb linna keskosas ning suunaga loodest kagusse.

Tänava-ala on 595 meetrit pikk ning põhiosas 9 meetrit lai. Allika tänav saab alguse Tallinna maantee ristmikult, kagu poole kulgedes ristub Kalmu tänavaga ning lõpeb Veski tänava ristmikul.

Tänava algus jääb Lihula vanima asustuse muinsuskaitseala (nr 27014), mis hõlmab maa-ala piki Tallinna maanteed kirdes, piirile. Allika tänav on põhjaosas hoonestamata, kesk- ja lõunaosas paiknevad ühepereelamud. Tänavavalgustus on paigaldatud, kõnniteed ei ole rajatud, sõidutee laius 3,5–4 meetrit. 

## Viited

## Välislingid
*Vaade Allika tänaval kagu suunas
Tonpilz

**Tonpilz** või "akustiline seen" viitab üldiselt teatud tüüpi veekeskkonnas kasutatavatele elektroakustilistele muunduritele. Asetades näiteks piesoelektrilised või magnetostriktiivsed materjalid väikese massiga jäiga heli kiirgava "peamassi" ja raske "sabamassi" vahele, võib selline muundur töötada heliallikana (elektrivoolu mõjumisel kiirata helilaineid veekeskkonda) või hüdrofonina (veealuse helilainete andurina). Muunduri nimetus tuleneb tema suurusest, kujust ja võimest helilaineid kiirata. Nimetus "tonpilz" tuleneb saksakeelsetest sõnadest *Ton* (toon) ja *Pilz* (seen), kuna muundur on seenekujuline.

Tavaliselt kasutatakse tonpilzi muundureid mitmesugustes sonarirakendustes. Nende tõhususe suurendamiseks paigutatakse muundurid sageli ridadesse: mõnikord sadadest muunduritest koosnevatesse võredesse. Selline paigutus võimaldab ka kiire moodustamist ja juhtimist.

Selliseid muundureid kasutatakse ka sonarite hüdrostaatilise rõhu kompenseerimiseks, eriti allveelaevadel.

## Viited
Lasteaia tänav (Lihula)

**Lasteaia tänav** on tänav Lihulas. See paikneb linna põhjaosas ning kulgeb algul kagu ja seejärel lõuna suunas.

Tänava-ala on 275 meetrit pikk ning keskmiselt 12,5 meetrit lai. Lasteaia tänav saab alguse Tallinna maantee ristmikult, kagu poole kulgedes ristub Lasteaia põik tänavaga ja seejärel lõuna suunas lõpeb Aia tänava ristmikul.

Tänava algus Lasteaia põik tänavani jääb Lihula vanima asustuse muinsuskaitsealasse (nr 27014), mis hõlmab maa-ala piki Tallinna maanteed. Lasteaia tänav külgneb Tallinna mnt 1a kinnistuga, kus asub Lihula kultuurimaja. 1989. aastal, kui hoone valmis, tunnistati see Eesti parimaks ehitiseks, arhitekt oli Rein Tomingas. Lasteaia ja Aia tänava nurgal paikneb Lihula lastead. Tänava ääres asuvad mõned ühepereelamud ja korterelamud. Tänavavalgustus on paigaldatud, kõnniteed puuduvad. 

## Viited

## Välislingid
*Lasteaia tänava algus, vaade kagu suunas
Mirķi

**Mirķi** on küla (*mazciems*) Lätis Valmiera piirkonnas Naukšēni vallas. 

2000. aastal oli külas 57 elanikku. Aastail 2009–2021 kuulus küla Naukšēni piirkonda.

## Viited
Golling an der Salzach

**Golling an der Salzach** on alev ja vald *(Marktgemeinde)* Austria Salzburgi liidumaa Halleini ringkonnas.

Golling asub *Tennengau* piirkonna lõunaservas Salzburgi linnast lõunas. Kohas, kus Lammeri jõgi suubub Salzachi jõkke, lahkub Salzachi jõgi Berchtesgadeni Alpide ja Tenneni mägede (Põhja-Lubjakivialpid) vahelisest Salzachöfeni kuristikust ja voolab põhja suunas laia Salzburgi nõkku. Berchtesgadeni Alpide Hoher Gölli massiivi (läänes) kuuluvad loodusmälestisena Schwarzbachfalli koobas ja 76 m kõrgune Gollingi juga.

Paralleelselt Salzachi jõega siseneb Luegi kuru kitsasse kuristikku ajalooline Salzachtal Straße. Gollingi jaam on peatus Salzburgi–Tirooli raudteel, mida teenindavad ÖBB rongid ja Salzburgi eeslinnade S-Bahn võrgustik. Turulinnal on ka juurdepääs Tauern Autobahnile (A10) Salzburgist Villachisse.

Linnaosad on Golling, Torren ja Obergäu. Gollingit kutsutakse kõnekeeles lihtsalt *Markt* ('turg').

## Ajalugu

Vasekaevanduste juurde viiva tee ala Pongau piirkonnas lõunas oli asustatud vähemalt pronksiajast alates. Seal viis Rooma tee Iuvavumi linnast (Salzburg) üle Ida-Alpide Aquileiasse Itaalias.

Varem Baieri Plainburgi krahvide käes olnud *Golingeni* on esimest korda mainitud 1241. aasta dokumendis. See oli Gollingi loss, mis püstitati Salzburgi peapiiskopi Eberhard II käsul linna servas kõrguvale künkale. See oli kohaliku administratsiooni asukoht ning see hoidis enda kontrolli all Gollingi ja Hohenwerfeni lossi vahelist kitsast Salzachi orgu läbivat kaubateed. See nimi pärineb tõenäoliselt slaavi *golicast* ('kiilas mägi'). Lossi all olevat turgu mainiti juba 1284. aastal, turuõigus anti ametlikult u. 1390. aastal. Gollingit laastasid 1526. aastal tugevalt Saksa talurahvasõja mässulised.

Linnast lõuna pool asuvat *Luegi kuru* kuristikku kindlustasid Salzburgi vürstlikud peapiiskopid veel Kolmekümneaastase sõja ajal. 1809. aasta septembris oli see raskete lahingute koht, kui Salzburgi mässajad seisid Viienda koalitsiooni sõja ajal vastu Prantsuse-Baieri ühendatud okupatsioonivägedele. Kuid nad ei saanud takistada annekteerimist Baieri kuningriigi poolt Schönbrunni rahu kohaselt. Koos Salzburgiga läks Golling 1816. aastal Viini kongressi otsusega lõpuks Austria keisririigile.

## Tuntud inimesi

* Joseph Mohr (1792–1848), jõululaulu "Püha öö" sõnade autor, preester Gollingi kihelkonnakirikus aastatel 1820–1821

## Viited
Aleksandr Protopopov

**Aleksandr Protopopov** (vene keeles *Александр Дмитриевич Протопопов*; 30. detsember (vkj. 18. detsember) 1866 Maressevo küla, Lukojanovi maakond, Nižni Novgorodi kubermang – 27. oktoober 1918 Moskva) oli Venemaa Keisririigi poliitik.

Ta kuulus oktobristide parteisse, oli III ja IV Riigiduuma liige.

Alates 16. septembrist 1916 oli ta siseministeeriumi juhataja. Aleksandr Protopopov oli 20. detsembrist 1916 kuni 28. veebruarini 1917 Venemaa Keisririigi siseminister.

Veebruarirevolutsiooni ajal Protopopov vahistati. 1917. aasta märtsist kuni septembrini hoiti teda kinni Peeter-Pauli kindluses, seejärel viibis mõnda aega psühhiaatriahaiglas. Bolševike võimuletuleku järel viidi ta Protopopov üle Moskvasse, kus teda hoiti kinni Taganka vanglas. Ta lasti maha 27. oktoobril 1918.

## Viited

‎
Kuchl

**Kuchl** on turulinn *(Marktgemeinde)* Austria Salzburgi liidumaa Halleini ringkonnas.

Kuchl asub Salzachi jõe laias orus, mis on Salzburgi Tennengau piirkonna osa. Jõest läänes kerkib Berchtesgadeni Alpide Hoher Gölli massiiv, moodustades piiri Saksamaaga. Linnaosad on Georgenberg, Jadorf, Kellau, Kuchl ja Weißenbach.

Kuchli maalilist maastikku ja kirikutorni võib näha muusikalfilmi "Helisev muusika" algustiitrites.

## Ajalugu

Mansio *Cucullist* Noricumi provintsis mainiti juba Tabula Peutingerianas, Rooma teede kaardil 4. sajandist. Eugippiuse 511. aasta "Vita Sancti Severini" biograafia järgi tegutses siin misjonärina Püha Severinus Noricumist (suri 482).

997. aastal rajas Salzburgi peapiiskop Hartwig Kuchli kihelkonna. Asula sai turuõiguse 1380. aastal. Pärast Saksamaa mediatisatsiooni ja Napoleoni sõdu läks ala 1816. aastal lõpuks Austria keisririigile. Tänapäevane omavalitsus loodi 1850. aastal.

1943. aastast on Kuchlis metsamajanduse tehnikakolledž (*Holztechnikum*).

## Sõpruslinn
* San Giovanni al Natisone, Itaalia

## Transport

Salzachi org on oluline liiklusmarsruut: Kuchl on jaam Salzburg-Tirooli raudteeliinil (*Giselabahn*), mis on Austria lääneraudtee jätk ja kulgeb Salzburgist Wörglisse, möödudes Deutsches Eckist. Paralleelne Tauern Autobahn (A10) viib Salzburgist Villachisse, juurdepääsuga Kuchli liiklussõlmes.

## Tuntud inimesi
* Gerhard Struber, jalgpallijuht

## Viited
Oberalm

**Oberalm** on turulinn *(Marktgemeinde)* Austria Salzburgi liidumaa Halleini ringkonnas. 

Sinna on maetud rahvalaulik Karl Moik, ORF-i saate "Musikantenstadli" saatejuht.

## Vaata ka
* Salzburg

## Viited
Imavere kõrts

Imavere kõrts on 2004. aastal ehitatud (Paide MEK) söögi- ja meelelahutuskoht. Vana eesti kõrtsi tüüpi ehitatud hoones on neli kõrtsiruumi ja kolm magamistuba. Järvamaa suurim kõrts oli algselt mõeldud naabruses asuva Imavere saeveski tööliste toitlustamiseks.

## Viited
Roland (laev)

**Roland P01** oli Eesti Mereväe Patrol 18 WP-klassi (ka kui Roland-klassi) patrullkaater.

## Ajalugu
Kaater veesati koos sõsaralusega EML Risto-ga 10. detsembril 2020. aastal Nasval. Ristiemaks oli Haapsalu kodutütar Henrieth Kampmann.

Kaater oli pärast katsetusi ja relvastamist kasutusvalmis 2021. aasta kevadeks.

Kaater anti Ukraina Mereväele 2. Mail 2024

## Vaata ka
* Roland-klassi patrullkaater – laevaklassi täpsem kirjeldus.
* PVL-103 Pikker – Esimene pärast taasiseseisvumist Eestis ehitatud piirivalvelaev.

## Viited

## Välislingid
* RKIK
Banni jõgi

**Banni jõgi** (iiri väljendist *An Bhanna* ehk 'jumalanna'; ulsteri-šoti keeles *Bann Wattèr*, inglise keeles *River Bann*) on Põhja-Iiri pikim jõgi, mis ulatub Slieve Mucki mäest, läbi Lough Neaghi ja Lough Begi järvede, Castlerocki küla lähistel Põhja-Atlandi ookeanisse.
Lough Neagh

**Lough Neagh** (iiri keeles *Loch nEachach*, ulsteri-šoti keeles *Loch Neagh*) on Põhja-Iiri suurim järv, mis on ühtlasi suurim järv Briti saartel. Järvest voolab Banni jõgi Atlandi ookeanisse.
Lough Beg

**Lough Beg** (iiri keeles *Loch Beag* ehk 'väike järv') on Põhja-Iiri järv, mis asub Lough Neaghist põhjas. Järve läbib Banni jõgi, mis suubub Põhja-Atlandi ookeanisse.
Neil Harbisson

**Neil Harbisson** (sündinud 27. juulil 1984 Matarós) on Hispaanias sündinud ja New Yorgis elav inglise-iiri päritolu kunstnik, kes esindab küborgismi.
Castlerock

**Castlerock** on küla Põhja-Iirimaal Londonderry krahvkonnas. Selle lähistel suubub Banni jõgi Põhja-Atlandi ookeanisse.

2011. aastal elas seal 1287 inimest.

## Vaata ka
*Castlerocki raudteejaam
Laura Pählapuu

**Laura Pählapuu** (sündinud 22. juulil 1984 Tallinnas) on eesti lavastuskunstnik.

Ta on lõpetanud 2003. aastal Tallinna 21. Kooli ja 2006. aastal Eesti Kunstiakadeemia stsenograafia erialal (juhendaja Lilja Blumenfeld). 2009. aastal sai magistrikraadi joonistamise erialal. Aastatel 2007–2008 täiendas end Pariisis. 

Aastatel 2009–2019 töötas vabakunstnikuna, alates 2019. aastast on Eesti Draamateatri majakunstnik, alates 2021. aastast peakunstnik. Alates 2008 on olnud ka Eesti Kunstiakadeemia joonistamise õppetooli õppejõud.

## Lavakujundusi

* 2005 "Iwona, burgundi printsess", lavakujundus ja kostüümikunstnik, Theatrum
* 2006 "Kokteiliõhtu", kostüümikunstnik, Theatrum
* 2008 "Raimo Reiska Raksa", lavakujundus ja kostüümikunstnik, Helsingi Linnateater
* 2010 "Praht, linn ja surm", lavakujundus ja kostüümikunstnik, NO99
* 2010 "Tuulesaared", kostüümikunstnik, Theatrum
* 2011 "Üks suvepäev", kostüümikunstnik, Theatrum
* 2011 "Misantroop", kostüümikunstnik, Theatrum
* 2011 "Minu isa 20 aastat hiljem", lavakujundus ja kostüümikunstnik, Ugala
* 2012 "Lillede keel", lavakujundus ja kostüümikunstnik, Von Krahli Teater
* 2012 "Hullumaja suvepäevad Vaino Vahingu ainetel", lavakujundus ja kostüümikunstnik, Rakvere Teater
* 2012 "Nibud. Hetk me elude katkematus reas", kostüümikunstnik, Von Krahli Teater
* 2013 "Kraepelini variatsioonid", lavakujundus ja kostüümikunstnik, Eesti Draamateater
* 2016 "Väljaheitmine", lavakujundus, Eesti Draamateater
* 2017 "25pm", lavakujundus ja kostüümikunstnik, Teatrikollektiiv PSF Suomenlinna
* 2017 "Furby tagasitulek", lavakujundus ja kostüümikunstnik, Vaba Lava
* 2018 "Emmanuelle’i jälgedes", lavakujundus ja kostüümikunstnik, Tartu Uus Teater
* 2019 "Päikese lapsed", lavakujundus ja kostüümikunstnik, Eesti Draamateater
* 2020 "Lehman Brothers", lavakujundus, Eesti Draamateater
* 2024 "Üks helevalge tuvi", lavakujundus, Eesti Draamateater

## Filmitööd
Dokumentaalfilmi "Jakob" (2007) režissöör, mängufilmi "Kinnunen" (2007) kunstnik

Dokumentaalfilmi "Vaino Vahingu päevaraamat" (2021) (rez. Rainer Sarnet) kunstnik

## Tunnustus

* 2024 – Eesti Teatriliidu kunstnikuauhind (kunstnikutöö lavastusele "Ülestähendusi põranda alt" (Tallinna Linnateater) ja lavakujundus lavastusele "Teoreem" (Eesti Draamateater))

## Isiklikku
Tema elukaaslane on filmirežissöör ja teatrilavastaja Rainer Sarnet.

## Viited
Naised teaduses (tähtpäev)

Tähtpäeva **[[Naised]] [[Teadus|teaduses]]** tähistamist alustati ÜRO eestvedamisel 2015. aastal, selle eesmärk on rõhutada naiste ja tüdrukute  rolli teaduses, murda soostereotüüpe ning naisi rohkem teadusse tuua – näiteks Tartu Ülikoolis on 2021. aastal üliõpilastest kaks kolmandikku naissoost, kuid teadlaste seas on suhtarv pigem vastupidine.

Rahvusvaheliselt on päeva "Women and Girls in Science" tähistamise eestvedajad UNESCO ja ÜRO Soolise Võrdõiguslikkuse ja Naiste Õiguste Edendamise Agentuur.

11. veebruaril 2021. aastal peetakse Eestis esimest korda rahvusvahelist päeva "Naised teaduses", mille eestvedajad on Archemy uurimisrühm Tartu Ülikoolist ja Eesti Noorte Teaduste Akadeemia. 

## Viited
Chrístos Kákalos

**Chrístos Kákalos** (kreekapäraselt Χρήστος Κάκαλος, 13. juuli 1882 Litóchoro – 12. aprill 1976 Litóchoro) oli kreeka kaljukitsekütt ja mägijuht, kes viis šveitslaste Daniel Baud-Bovy ja Frédéric Boissonnase 1913. aasta mägironimise ekspeditsiooni Olümposele (2917.727  m). 

Teadaolevalt on ta esimene inimene, kes tõusis mäemassiivi kõrgeimasse tippu – Mýtikasele.

## Viited
Panteon (Pariis)

**Panteon** (prantsuse keeles *Panthéon*, vanakreeka sõnast πάνθειον *pántheion* '[tempel] kõigile jumalatele') on Louis XVI stiilis klassikaline arhitektuuri- ja ajaloomälestis Pariisi Ladina kvartalis. 

Algselt ehitatud kirikuna, mis oli pühitsetud Pariisi kaitsepühakule Genevieve'ile (hoone ehitusaastad 1758–1790). Ehitise autor on arhitekt Jacques-Germain Soufflot. Pärast tema surma (1780) viis ehituse lõpule arhitekt Jean-Baptiste Rondelet.

Alates 1791. aastast sai kirikust Konvendi otsusel rahvustempel, mille krüpti maetakse Prantsuse suurmehi.

## Panteoni maetud

Esimesena maeti Panteoni Konvendi otsusel 1791. aastal Honoré Gabriel Victor Riquetti de Mirabeau, kuid jakobiinide diktatuuri ajal visati tema säilmed 1794. aastal Panteonist välja. Teisena maeti Panteoni Voltaire (surnud 1778), kelle säilmed viidi Panteoni Konvendi 11. juulil 1791 tehtud otsuse alusel.

Panteoni on ümber maetud (1829) ka Panteoni arhitekti Jacques-Germain Soufflot' (surnud 1780) säilmed.

Panteoni on maetud kolm abielupaari: Marcellin ja Sophie Berthelot (1907. aastal), Pierre ja Marie Curie (1995. aastal) ning Antoine ja Simone Veil (2018. aastal).

2021. aasta detsembri seisuga on Panteoni maetud 81 inimest (75 meest ja kuus naist).

## Vaata ka
* Rooma Panteon
* Invaliidide Kodu

## Välislingid
*
Lucile Randon

**Lucile Randon** (õde André) (11. veebruar 1904 Alès – 17. jaanuar 2023) oli prantsuse katoliku nunn, alates 18. juunist 2019 teadaolevalt Euroopa vanim inimene, 19. aprillist 2022 kuni surmani oli ta maailma vanim inimene (pärast Kane Tanaka surma).

2021. aasta alul põdes ta läbi kergekujulise koroonahaiguse.

## Viited

## Välislingid
* French nun Sister Andre, 118, claims title of world's oldest person. France 24, 25. aprill 2022
Connor Hellebuyck

**Connor Charles Hellebuyck** (sündinud 19. mail 1993 Commerce'is Michiganis) on USA jäähokimängija, kes mängib väravavahina NHL-i klubis Winnipeg Jets.

2012. aastal valiti ta NHL-i ''draft''is Jetsi poolt 122. valikuna.

Aastatel 2012–2014 mängis ta Loweli Massachusettsi Ülikooli jäähokimeeskonnas. Hooajal 2013–14 pälvis ta esimesena ülikooliliiga parimale väravavahile antava auhinna Mike Richter Award.

Hooajal 2014–15 mängis ta American Hockey League'i klubis St. John's IceCaps. NHL-is debüteeris Hellebuyck Jetsi meeskonnas 2015. aasta novembris. Hooajal 2017–18 sai ta NHL-i põhihooajal kirja 44 võitu. Sellega sai temast NHL-is ühel põhihooajal enim võite saanud ameeriklasest väravavaht, ületades hooajast 1992–93 Pittsburgh Penguinsi mängijale Tom Barrassole kuulunud rekordi. Hellebuyck valiti hooajal 2017–18 *[[NHL Second All-Star Team]]*i.

2018. aasta juulis pikendas ta Jetsiga lepingut kuue aasta võrra. Hooajal 2019–20 pälvis liiga hooajal parimale väravavahile antava Vezina Trophy. 2019–20 oli ta enim nullimänge kirja saanud väravavaht (6). Hooajal 2019–20 valiti ta lisaks liiga hooaja sümboolsesse koosseisu (*[[NHL First All-Star Team]]*).

Aastatel 2018 ja 2020 on ta valitud NHL-i tähtede mängule.

2015. aasta maailmameistrivõistlustel võitis Hellebuyck USA jäähokikoondise koosseisus pronksmedali. Ta oli turniiri edukaim väravavavaht (lasi endale lüüa keskmiselt 1,37 väravat mängus, tõrjeprotsent 94,79%).ning ta valiti turniiri sümboolsesse koosseisu.

## Välislingid
* Connor Hellebuyck NHL.com lehel
* Connor Hellebuyck hockeydb.com lehel
Croix de guerre 1939–1945

**Croix de guerre 1939–1945** (prantsuse keelest '1939.–1945. aasta sõja rist') oli Prantsuse Vabariigi sõjaline autasu (medal), millega autasustati isikuid, kes võitlesid liitlasriikide poolel teljeriikide vastu teises maailmasõjas (1939–1945).

Medali kujundus (Malta rist kahe ristatud mõõgaga tsentrumis) sarnaneb medali Croix de guerre 1914–1918 omaga, mille autor on Paul-Albert Bartholomé. 

## Välislingid
Nicolás Gaitán

**Osvaldo Nicolás Fabián Gaitán** (sündinud 23. veebruaril 1988 San Martínis) on Argentina jalgpallur, kes mängib ründava poolkaitsja või äärepoolkaitsjana Portugali kõrgliiga klubis Paços de Ferreira.

Ta alustas klubikarjääri Argentina klubis Boca Juniors, mille noorteakadeemiaga liitus ta 2001. aastal. Klubi põhimeeskonnas debüteeris ta 2008. aastal.

Aastatel 2010–2016 mängis ta Portugali kõrgiiga klubis Lissaboni Benfica. Oma esimesel hooajal valiti ta Portugali kõrgliiga hooaja parimaks noormängijaks. Benficaga tuli ta kolm korda Portugali meistriks. Hooajal 2011–12 oli ta UEFA Meistrite Liigas nelja teise mängija kõrval enim väravasööte andnud mängija. Kahel korral jõudis ta Benficaga UEFA Euroopa Liiga finaali ning hooajal 2013–14 valiti Gaitán Euroopa Liiga hooaja sümboolsesse koosseisu. 2014. aastal valiti ta Benfica aasta mängijaks.

2016. aasta juunis siirdus ta Hispaania kõrgliiga klubisse Madridi Atlético. 2018. aasta veebruaris liitus ta koos meeskonnakaaslase Yannick Carrascoga Hiina kõrgliiga klubiga Dalian Yifang. 2019. aasta hooajal mängis Gaitán Major League Socceri klubis Chicago Fire. Hooaja 2019–20 teises pooles mängis ta Prantsusmaa kõrgliiga klubis Lille OSC ja hooajal 2020–2021 Portugali kõrgliiga klubis SC Braga. 2021. aasta teises pooles mängis ta Uruguay kõrgliiga klubis Peñarol, kellega tuli sel aastal Uruguay meistriks. 2022. aasta jaanuaris liitus Paços de Ferreiraga.

Argentina jalgpallikoondises mängis Gaitán aastatel 2009–2016 kokku 16 korda ja lõi kaks väravat, mõlemad väravad lõi ta 14. oktoobril 2014 sõprusmängus Hongkongi vastu. Ta kuulus Argentina koondisse 2016. aasta Copa América Centenariol.

## Saavutused
;Boca Juniors
*Primera División: 2008 Apertura
;Benfica
*Primeira Liga: 2013–14, 2014–15, 2015–16
*Taça de Portugal: 2013–14
*Taça da Liga: 2010–11, 2011–12, 2013–14, 2014–15, 2015–16
*Supertaça Cândido de Oliveira: 2014
*UEFA Euroopa Liiga: Teised kohad 2012–13, 2013–14
;Braga
*Taça de Portugal: 2020–21
;Peñarol
*Uruguay Primera División: 2021

## Välislingid
Ronor

**Ronor** on Eestirootslaste Kultuuri Seltsi (ERKS) väljaanne, mis ilmus 1988–1996.

Trükised on digitaliseeritud ja leitavad DIGARist.

## Välislingid
*Ronorist Eestirootslaste Kultuuriomavalitsuse kodulehel
*Ronor DIGARis
Eestirootslane (ajakiri)

**Eestirootslane** (paralleelpealkiri rootsi keeles **Estlandssvensk**) on ajakiri, mis ilmub Eestirootslaste Kultuuriomavalitsuse väljaandena kaks korda aastas. Ajakiri on kakskeelne. Rahvusnimekirja liikmetele saadetakse ajakiri posti teel.

Ajakirja põhieesmärgiks on teavitada lugejaid Kultuuriomavalitsuse tegevusest, kuid ka nii Eesti kui ka Rootsi aktuaalsetest sündmustest, mis puudutavad rootsi rahvusvähemuse olukorda. Ajakirja pdf-failid on leitavad Eestirootslaste Kultuuriomavalitsuse kodulehel.

## Välislingid
*Eestirootslaste Kultuuriomavalitsuse koduleht
Croix de guerre 1914–1918

**Croix de guerre 1914–1918** (prantsuse keelest '1914.–1918. aasta sõja rist'), esialgse nimega **Croix de guerre**, oli Prantsuse Vabariigi sõjaline autasu (medal), millega autasustati isikuid, kes võitlesid liitlasriikide poolel Keskriikide vastu esimeses maailmasõjas (1914–1918).

Medali kujunduse (Malta rist kahe ristatud mõõgaga tsentrumis) autor on Paul-Albert Bartholomé. 

## Vaata ka
* Croix de guerre 1939–1945

## Välislingid
John Gibson

**John Gibson** (sündinud 14. juulil 1993 Pittsburghis Pennsylvanias) on USA jäähokimängija, kes mängib väravavahina NHL-i klubis Anaheim Ducks.

2011. aastal valiti ta NHL-i ''draft''is Ducksi poolt 39. valikuna. Aastatel 2011–2013 mängis ta Ontario Hockey League'i klubis Kitchener Rangers. Suurem osa hooajast 2013–14 mängis ta American Hockey League'is Ducksi noorteklubis Norfolk Admirals.

NHL-is debüteeris Gibson Ducksi meeskonnas 7. aprillil 2014 mängus Vancouver Canucksi vastu. Mäng lõppes Ducksi 3:0 võiduga. Sellega sai Gibson alates hooajast 1985–1986 pärast Buffalo Sabresi mängijat Daren Puppat esimeseks väravavahiks, kes on oma debüütmängus teinud nullimängu. Hooajal 2015–16 valiti Gibson NHL-i uustulnukate sümboolsesse koosseisu (*[[All-Rookie Team]]*). Samal hooajal pälvis ta koos meeskonnakaaslase Frederik Anderseniga William M. Jennings Trophy (auhind väravavahile, kes on vähemalt 25 mänguga lasknud oma meeskonnale visata kõige vähem väravaid). Alates hooajast 2016–17 on Gibson olnud Ducksi põhiväravavaht.

Aastatel 2016 ja 2019 on ta valitud NHL-i tähtede mängule.

2013. aastal tuli Gibson USA kuni 20-aastaste koondisega juunioride maailmameistriks. Gibson valiti turniiri väärtuslikumaks mängijaks, parimaks väravavahiks ja turniiri sümboolsesse koosseisu. Sama aasta maailmameistrivõistlustel võitis ta USA jäähokikoondise koosseisus pronksmedali. 

## Välislingid
* John Gibson NHL.com lehel
* John Gibson hockeydb.com lehel
Bledzew

**Bledzew** (saksa keeles *Blesen*) on küla Poolas Lubuszi vojevoodkonnas Międzyrzeczi maakonnas, Bledzewi valla halduskeskus.

Asulat on esmamainitud 1235. aastal. Bledzew sai linnaõigused 1433. aastal, kuid kaotas need 1945. aastal.

## Viited
Linnuse tee (Lihula)

**Linnuse tee** on tänav Lihula linnas, paikneb linna põhjaosas ning läbib poolringina Lihula mõisa parki.

Tänav-ala on 280 meetrit pikk ning kuni 6 meetrit lai. Aia tänav saab alguse Tallinna maanteelt, suundub loode poole, seejärel lõunasse ning lõpeb Tallinna maanteel.

Tänav jääb Lihula vanima asustuse muinsuskaitsealasse (nr 27014), mis hõlmab maa-ala kahel pool Tallinna maanteed. Linnuse tänava ääres paiknevad järgmised ehitismälestised: Lihula mõisa peahoone, Lihula mõisa tall-tõllakuur, kaks Lihula mõisa moonakatemaja ja Lihula mõisa tuuleveski. Tänavat ümbritseb Lihula mõisa park, Lihula piiskopilinnus asub läheduses põhja pool.

## Viited

## Välislingid
*Vaade Linnuse tänavale põhja suunas
Darcy Kuemper

**Darcy Kuemper** (sündinud 5. mail 1990 Saskatoonis) on Kanada jäähokimängija, kes mängib väravavahina NHL-i klubis Washington Capitals.

Aastatel 2008–2011 mängis ta Western Hockey League'i klubis Red Deer Rebels. Hooajal 2010–11 pälvis ta liiga hooaja parimale väravavahile antava Del Wilson Trophy ja liiga hooaja parimale mängijale antava Four Broncos Memorial Trophy ning valiti kogu Canadian Hockey League'i hooaja parimaks väravavahiks.

2009. aastal valis Minnesota Wildi ta NHL-i ''draft''is 161. valikuna. 2011. aasta mais sõlmis ta Wildi kolmeaastase lepingu. Ta mängis esmalt ECHL-i klubis Ontario Reign ja American Hockey League'i klubis Houston Aeros. NHL-is debüteeris Kuemper Wildi meeskonnas 2013. aasta veebruaris.

2017. aasta juulis sõlmis ta üheaastase lepingu Los Angeles Kingsiga. 2018. aasta veebruaris siirdus ta Arizona Coyotesi. 2020. aastal valiti ta NHL-i tähtede mängule, kuid vigastuse tõttu ei saanud ta seal mängida.

2021. aasta juulis kaubeldi Kuemper Colorado Avalanche'i. 2021/22 põhihooajal kogus ta 37 võitu, mis on tema NHL-i karjääri parim tulemus. Samal hooajal võitis ta Avalanche'iga Stanley karika.

2022. aasta juulis sõlmis ta viieaastase lepingu Capitalsiga.

2021. aastal tuli Kuemper Kanada jäähokikoondise koosseisus maailmameistriks. Ta kuulus Kanada koondisse ka 2018. aasta maailmameistrivõistlustel.

## Viited

## Välislingid
* Darcy Kuemper NHL.com lehel
* Darcy Kuemper hockeydb.com lehel
Gries

**Gries** on Austria suuruselt teise linna Grazi V ringkond, mis asub siselinnast üle Muri jõe edelas.
Germán Cano

**Germán Ezequiel Cano Recalde** (sündinud 2. jaanuaril 1988 Lomas de Zamoras) on Argentina jalgpallur, kes mängib ründajana Brasiilia kõrgliiga klubis Fluminense.

Ta alustas klubikarjääri Argentina klubis Lanús, mille põhimeeskonnas debüteeris ta 2008. aastal. Fluminenses mängib ta alates 2022. aastast.

Klubikarjääri jooksul on ta mänginud veel Argentina kõrgliiga klubides Chacarita Juniors ja Colón, Colombia kõrgliiga klubides Deportivo Pereira ja Independiente Medellín, Paraguay kõrgliiga klubis Nacional, Mehhiko kõrgliiga klubides Pachuca ja Club León ning Brasiilia klubis CR Vasco da Gama. Independiente Medellínis on ta mänginud 2012–2014 ja 2018–2019 ning koguni kuuel korral on ta olnud Colombia kõrgliiga hooaja suurim väravakütt. Kokku on ta Independiente Medellíni meeskonnas löönud 119 väravat, millega on ta klubi ajaloo suurim väravakütt. 2020. aastal liitus ta Vasco da Gamaga.

## Viited
Zeferino Nandayapa

**Zeferino Nandayapa Ralda** (26. august 1931 Chiapa de Corzo, Chiapase osariik – 28. detsember 2010 Tlalnepantla, Mehhiko osariik) oli Mehhiko marimbista, helilooja ja arranžeerija, sündinud Chiapas de Chiapa de Corzos.
Lend (Graz)

**Lend** on Austria suuruselt teise linna Grazi IV ringkond, mis asub siselinnast üle Muri jõe loodes.

## Vaata ka
*Graz Hauptbahnhof
Murinsel

**Murinsel** on Grazi südalinnas Muri jõkke rajatud väike tehissaar. Tehissaart ühendavad jõe mõlema kaldaga jalakäijate sillad. 

Rajatise projekteeris New Yorgi kunstnik Vito Acconci, et tähistada Grazi saamist 2003. aasta Euroopa kultuuripealinnaks.

Tehissaare keskosa on amfiteatrikujuline ja seal töötab kohvik.
Adnet

**Adnet** on vald *(Gemeinde)* Austria Salzburgi liidumaa Halleini ringkonnas. See on kuulus oma marmori poolest ja vallas on Marmorimuuseum.

Adnet asub Halleini lähedal Salzburgi linnastus. Vallaosad on Adnet, Riedl, Spumberg, Waidach, Wimberg. Kõrgeim punkt on kohe *Jägernase* (kohaliku Schlenkeni mäe nõlv) all u 1501 m merepinnast.

## Nime päritolu

Nimi pärineb keldi keelest (*Atanate*, *Atanat*, *Attnat*). See tähendab lodu (asub vee ääres).

## Sõpruslinn

* Oppenheim, Saksamaa

## Viited
Mýtikas

**Mýtikas**  on mäetipp Balkani poolsaarel Olümpose mäemassiivis, Kreeka kõrgeim tipp (2917,727 m).

## Viited

## Välislingid
Georg Matthäus Vischer

**Georg Matthäus Vischer** (22. aprill 1628 Wenns - 13. detsember 1696 Linz) oli Austria ertshertsogkonna topograaf, kartograaf, graveerija ning koguduse preester Leonsteinis (Ülem-Austrias) ja Viinis.

## Välislingid
*
Petro Konaševõtš-Sagaidatšnõi

**Petro Konaševõtš-Sahaidatšnõi** (ukraina keeles Петро Конашевич-Сагайдачний; 1582–1622) oli ukraina kasakate Zaporižžja Sitši hetman aastatel 1617–1622.

## Elulugu
Ta oli Zaporižžja Sitši hetman, kes juhtis kasakate sõjaretki Krimmi khaaniriigi, Osmanite impeeriumi ja Moskva tsaaririigi vastu. Ta piiras koos Poola kuninga Władysław IV vägedega 1617–1618 Moskvat. 1601–1602 sõdis ka Liivimaal Rootsi vastu Poola kuninga Zygmunt III väe koosseisu kuulunud kasakaüksuses. 

## Galerii

Сагайдачный мемориальная доска на Подоле.jpg|Petro Sahaidatšnõi mälestustahvel
Petro Konashevych-Sahaidachny (Hryvnia).jpg|Petro Sahaidatšnõile pühendatud 10-grivnane mälestusmünt (revers)


## Vaata ka
*Hetman Sahaidatšnõi

## Viited
Gram-Of-Fun

**Gram-Of-Fun** (*lühend* GOF) on alternatiivse popmuusika bänd Eestist, mis sai alguse 2017. aastal. GOF on kollektiiv, kes ei karda oma loomingus eksperimenteerida, neid iseloomustavad koostööprojektid erinevate artistide ja žanrite esindajatega. Esimene Gram-Of-Fun singel “Getaway” ilmus 2. novembril 2018 (Made In Baltics/ Sony Music Baltic alt).

## Ajalugu
2015. aastal said kokku Martin “Muudu” Kuut, Dr. Phil Good ja Jaan Jaago ning hakkasid koos lugude remikse produtseerima. Nende töötlused said head tagasisidet ka välismaistelt kuulajatelt ning 2017. aastal mindi koos Kristel Aaslaiuga stuudiosse GOF lugu lindistama. 2018. aastal liitusid bändiga ka Raul Ojamaa ja Konstantin Tsõbulevski ning bänd osales ka Tallinn Music Festivalil oma esimese *live-*etteastega. Samal aastal (2018) sõlmiti ka koostööleping Made In Baltics/Sony Music Baltic plaadifirmaga.

Gram-Of-Fun on esinenud kõigil peamistel Eestis toimunud tantsumuusikafestivalidel ning olnud selliste artistide nagu Jungle (UK), Onni Boi (FIN), Lovebirds (GER) soojendusesineja. Välismaal on GOF esinenud Norden Festivalil Schleswigis ja maailmakuulsas Mojo Jazz Cafe’s Hamburgis.

Bändi esimene EP, 2019. aasta mais avaldatud “Second Breakfast” tõi Gram-Of-Funi esmakordselt laiema publiku ette. Avasingel “Reservation” sai eriti positiivset tagasisidet nii kriitikutelt kui kuulajatelt. Raadio 2 saate “Muusikanõukogu” hinnangud olid kokkuvõtvalt sellised: Siim Nestor: “10 punkti!”, Vaiko Eplik: “looga võib tõesti rahule jääda!”, Valner Valme: “Olen EP-d juba kiitnud, megad vokaalid! Hea Eesti pop!”, GOF-i, koostöös Frederik Küütsiga ilmunud singel “LA”, jõudis 2020. aastal Raadio 2 enimmängitud lugude Top 3.

2023. aasta Eesti Muusikaauhindade konkursil võitis Gram-Of-Fun Aasta ansambli ja Aasta debüütalbumi auhinna.

## Bändi koosseis
*Kristel Aaslaid (vokaal)
*Martin Kuut (klahvpillid)
*Frederik Küüts (kitarr)
*Mattis Kirsipuu (löökpillid)
*Dr. PhilGood (DJ/sämplid/FX)

## Diskograafia
* Getaway (singel, 2. november 2018) (Made In Baltics/ Sony Music Baltic)
* Second Breakfast (EP, 17.mai 2019) (Made In Baltics/ Sony Music Baltic)
* Second Breakfast Remixed (EP, 12. detsember 2019) (Made In Baltics/ Sony Music Baltic)
* LA w/Fredi (singel, 3.juuli 2020) (Made In Baltics/ Sony Music Baltic)
* Melancholy (singel, 15. oktoober 2020) (Made In Baltics/ Sony Music Baltic)
* Lost In A Dance (singel, 5.detsember 2020) (Made In Baltics/ Sony Music Baltic)
* To The Great Unknown (album, 10 november, 2022) (Smuuv Records)
* Tell Me (singel, 2023) (Smuuv Records)
* Got It Good (singel, 2023) (Smuuv Records)

Asukohtː Tallinn žanr: alt-pop, funk 
Tegutsemisaastadː 2017-...
Plaadifirmad: Sony Music Baltics / Made In Baltics / Smuuv Records

## Välislingid

*Gram-Of-Fun Facebookis
*Gram-Of-Fun Instagramis
*Gram-Of-Funi koduleht

*Arvustus uus hea band Gram-Of-Fun
*Kuulaǃ Gram-of-fun andis välja suvise ep
*Gram-of-fun avaldas melanhoolse pala
*Gram-of-fun võtab kurbust elu osana
*Gram-of-funi tulevik oli kartulisalati tõttu ohus
Rodriguinho

**Rodrigo Eduardo Costa Marinho** (tuntud enam kui **Rodriguinho**; sündinud 27. märtsil 1988 Natalis) on Brasiilia jalgpallur, kes mängib ründava poolkaitsjana Brasiilia kõrgliiga klubis Cuiabá.

Ta alustas klubikarjääri ABC-s, mille meeskonnas debüteeris ta 2007. aastal Brasiilia tugevuselt kolmandas liigas. 2010. aastal mängis ta Brasiilia esiliiga klubis Bragantino. 2011. aastal liitus ta Brasiilia kõrgliiga klubiga América Mineiro.

2013. aasta septembris siirdus ta Brasiilia kõrgliiga klubisse Corinthians. 2014. aasta aprillis läks ta laenule Grêmiosse ja sama aasta septembris Araabia Ühendemiraatide klubisse Al-Sharjah. 2015. aasta juunis naasis ta Corinthianse juurde ja tuli samal aastal klubiga Brasiilia meistriks. 2016. aasta juulis lükkas ta tagasi Türgi klubi Fenerbahçe pakkumise, otsustades jääda Corinthiansesse. 2017. aastal tuli ta Corinthiansega taas Brasiilia meistriks.

2018. aasta juulis sõlmis ta lepingu Egiptuse kõrgliiga klubiga Pyramids.

2019. aasta jaanuaris naasis Rodriguinho Brasiiliasse, sõlmides lepingu Cruzeiroga. Aasta hiljem liitus ta Bahiaga.

2022. aasta jaanuaris sõlmis ta üheaastase lepingu Cuiabága.

Brasiilia jalgpallikoondises debüteeris ta 26. jaanuaril 2017 sõprusmängus Colombia vastu.

## Saavutused
;ABC
*Campeonato Potiguar: 2007, 2008
;Corinthians
*Campeonato Brasileiro Série A: 2015, 2017
*Campeonato Paulista: 2017, 2018
;Cruzeiro
*Campeonato Mineiro: 2019
;Bahia
*Campeonato Baiano: 2020
*Copa do Nordeste: 2021
;Cuiabá
*Campeonato Mato-Grossense: 2022

## Viited
Hohenschwangau loss

**Hohenschwangau loss** (saksa keeles *Schloss Hohenschwangau*) on 19. sajandi loss Baierimaal, mis lasti ehitada Maximilian II käsul selleks, et Ludwig II saaks seal lapsena üles kasvada. Kompleks asub Füsseni linna lähistel Austria piiri lähedal.

## Vaata ka
*Neuschwansteini loss

## Välislingid
*
Füssen

**Füssen** (baieri keeles *Fiassa*) on linn Saksamaa Baieri liidumaal Ostallgäu kreisis. See asub riigipiirist kilomeetri kaugusel. Linnast lähtuvad teed ja rajad Neuschwansteini lossi ja Hohenschwangau lossi.

## Viited
Soho Grand Hotel

**Soho Grand Hotel** on luksuslik butiikhotell, mis asub Grand Streeti ja Canal Streeti vahel New Yorgi naabruskonnas SoHos. Manhattanil asuva 16-korruselise hoone aadress on 310 West Broadway. Majutuseks on 353 tuba, sealhulgas kümme sviiti ja kaks katusekorterit.

Hotell on olnud mitme telesarja, näiteks "Seksi ja linna" ning "Sopranode" võttepaigaks.

## Ajaveetmiskohad
* The Club Room
* Grand Bar
* Gilligan's
* The Salon

## Välislingid
* 
* Ametlik koduleht
Suitshall

**Suitshall** ehk **suitsukarva**, ka **suitsuhall**, on väga hele neutraalne hall, näiteks nagu viiruki põlemise suitsu värvus. Suitshall on suitssinise värvuse neutraaltooniline variant. Sarnaneb tuhkhalliga või on sellest pisut tumedam.

## Pildid

Ognisko ubt 0126.jpeg|Lõkkesuits
Aufsteigender Weihrauch.jpg|Viirukisuits
Smoke Rings (4446627539).jpg|Suitsurõngaste puhumine
Miorcani flint.jpg|Miorcani tulekivi
DSC6564 (50929858742).jpg|Punarind (*Erithacus rubecula*)
Calidris alpina sakhalina winter plumage.JPG|Soorüdi (*Calidris alpina*) talvesulestik on seljal suitshall
Smoky-quartz-TUCQTZ09-03-arkenstone-irocks.png|Suitsukvartsikristall


## Kasutamine
Värvinimetust kasutatakse tekstiilide, sisekujunduse- ja ehitusmaterjalide, kosmeetikumide ja vääriskivide värvuse kirjeldamiseks.

Hallika tooni järgi on nimetatud vääriskivid suitsukvarts ja suitstopaas.

## Variatsioonid
Ernst Friedrich Glockeri "Grundriss der Mineralogie ..." nimetab suitshalli (*rauchgrau*) kerge pruuni nüansiga tumedamaks sinakashalliks, selle näitemineraaliks toob ta tulekivi (*Feuerstein*).

1821. aastal välja antud värviõpik "Werner's Nomenclature of Colours" näitab suitshalli (*smoke grey*) soojatoonilise hallina, segatud tuhkhallist ja vähesest pruunist. Värvuse näited loodusest on seal punarinna rinnasulestik punase rinnalaigu ümber, mineraalidest tulekivi.

ISCC-NBS-i värvisõnaraamatu "Color: Universal Language and Dictionary of Names" järgi on suitshall (*Smoke gray*) kas hallikaskollane  või kollakashall , suitsuvärvi (*Smoke*) või kahvatusinine , hallikassinine , sinakashall  või tumehall . 

Canson Mi-Teintes seeria pastellipaberi toon *gris fumé* on keskmise tumedusega soojatooniline hall  , eestikeelsetel lehtedel nimetusega "hall vilt".

DMC tikkimisniitide valikus on nr 646 *fumée grise* tume pruunikashall .

Veebivärv *Smoke* on keskmise tumedusega kergelt rohekas hall värvus , *White Smoke* väga hele valkjashall .

## Karvavärvusena
Nimetust "suitsukarva" (inglise keeles *smoke*) kasutatakse karvastiku värvuse kirjeldamiseks kasside puhul. Suitsuvärv tekib erinevate põhivärvuste puhul (must, šokolaadpruun, kaneelipruun, sinine, violett vm) inhibiitorgeeni avaldumisel. Suitsuvärviline on kassi kasukatüüp, mille puhul karvad on värvunud pikalt, 50–80% ulatuses, nii et ainult naha ligidal on näha pisut valget, kui kasukas lahku kammida. Suitsuvärvist heledam on varjundiline (*shaded*) kasukas ja tumedam ühevärviline. Kui loom ei liigu, tundub suitsukarva kasukas ühevärvilisena. Suitsukarva kasukat esineb Aasia päritolu kassitõugudel, nagu egiptuse mau, savannikass, serengeti kass, Pärsia kass, aga ka angoorakass ja briti lühikarvaline võib olla suitsukarva variandis.

GIC Iltavilli Emir Ehsan MAU ns male EX1 CACS.JPG|Must suitsuvärvi egiptuse mau
Gatto Siberiano smoke.JPG|Valge ja suitsuvärvi siberi kass


## Vaata ka
* Suitssinine

## Viited
Léo Matos

**Leonardo de Matos Cruz** (tuntud enam kui **Léo Matos**; sündinud 2. aprillil 1986) on Brasiilia jalgpallur, kes mängib paremkaitsja või parempoolkaitsjana Brasiilia kõrgliiga klubis CR Vasco da Gama.

2004. aastal siirdus ta Flamengost Prantsusmaa kõrgliiga klubisse Marseille Olympique, kuid Prantsusmaal tal läbilööki teha ei õnnestunud ning ta naasis peagi Brasiiliasse, mängides seejärel Flamengos, Tombenses, Paranás, Figueirenses ja Vila Novas.

2010. aastal liitus ta Ukraina kõrgliiga klubiga Odessa Tšornomorets. Aastatel 2014–2016 mängis ta Ukraina kõrgliigas Dnipro Dnipropetrovski ridades.

Aastatel 2016–2020 mängis ta Kreeka kõrgliiga klubis PAOK FC. Hooajal 2018–19 tuli ta klubiga Kreeka meistriks. Hooaegadel 2016–17 ja 2017–18 valiti ta Kreeka kõrgliiga hooaja sümboolsesse koosseisu.

2020. aasta oktoobris sõlmis ta kaheaastase lepingu Vasco da Gamaga.

2003. aastal tuli Léo Matos Brasiilia kuni 17-aastaste koondisega noorte maailmameistriks.

## Saavutused
;Dnipro Dnipropetrovsk
*UEFA Euroopa Liiga: Teine koht 2014–15
;PAOK
*Kreeka Super League: 2018–19
*Kreeka karikas: 2016–17, 2017–18, 2018–19

## Välislingid
Jean-Benoît Dunckel

**Jean-Benoît Dunckel** (lühendatult **JB Dunckel**, sündinud 7. september 1969 Versailles) on prantsuse muusik, keda teatakse eelkõige ansamblist Air.

## Välislingid
* Ametlik koduleht
Prantsusmaa admiral

**Prantsusmaa admiral** (prantsuse keeles *Amiral de France*) on Prantsusmaa kõrgeim sõjaväeline auaste mereväes (vastab NATO koodile OF-10). Seda auastet antakse erakordsete sõjaliste teenete eest Prantsuse mereväes. 

Viimati anti selline auaste 1869. aastal François Thomas Tréhouartile. 

Prantsuse armee maavägedes vastab sellele Prantsusmaa marssali auaste.

Prantsusmaa admiralist madalam auaste on admiral.

Kuningriigi ajal oli Prantsusmaa admiral üks Prantsusmaa krooni suurametitest.

## Prantsusmaa admirale
*Guillaume Gouffier
Eduardo Kohn

**Eduardo Kohn** (sündinud 14. märtsil 1968) on ameerika antropoloog.

Ta töötab McGilli Ülikoolis Kanadas.

## Teoseid
*Kohn, Eduardo 2013. *How Forests Think: Towards and Anthropology Beyond the Human*. University of California Press.

## Kirjandust
*Magnus, Riin 2014. Eduardo Kohn's guide to forest thinking. *[[Sign Systems Studies]]* 42(1): 157–161.

## Viited
Jan Kovář

**Jan Kovář** (sündinud 20. märtsil 1990 Písekis) on Tšehhi jäähokimängija, kes mängib ründajana Šveitsi kõrgliiga klubis EV Zug.

Tšehhi kõrgliigas debüteeris ta hooajal 2008–09 HC Plzeňi meeskonnas. Hooajal 2012–13 tuli ta Plzeňiga Tšehhi meistriks. Samal hooajal oli ta väljalangemismängudes kõige resultatiivsem mängija (26 punkti) ja suurim väravakütt (11 väravat). Kovář valiti liiga hooaja parimaks ja väljalangemismängude väärtuslikumaks mängijaks.

Aastatel 2013–2018 mängis ta KHL-is Magnitogorski Metallurgi ridades. Aastatel 2014 ja 2016 võitis ta klubiga Gagarini karika ja valiti samadel aastatel KHL-i tähtede mängule. Hooajal 2013–14 andis kõigist mängijatest enim väravasööte (45) ning oli hooaegadel 2013–14 ja 2014–15 kõige resultatiivsem välismängija (mõlemal hooajal 68 punkti). 2017. aastal jõudis ta Metallurgiga taas Gagarini karika finaali, kuid seal kaotati Peterburi SKA-le mängudega 1:4. 2017. aasta väljalangemismängudes oli Kovář resultatiivseim mängija (10+15). Hooaegadel 2015–16 ja 2016–17 valiti ta KHL-i hooaja sümboolsesse koosseisu.

2018. aasta juuli sõlmis ta lepingu NHL-i klubiga New York Islanders, kuid klubi põhimeeskonda ta ei pääsenud. Sama aasta oktoobris asus ta mängima American Hockey League'i klubis Providence Bruins. 2018. aasta detsembris naasis Kovář HC Plzeňi, kus mängis hooaja lõpuni.

2019. aasta juunis sõlmis ta lepingu Zugiga.

Tšehhi jäähokikoondises on Kovář mänginud kuutel maailmameistrivõistlustel ja 2018. aasta taliolümpiamängudel.

Tema vanem vend Jakub Kovář on samuti jäähokimängija.

## Välislingid
* Jan Kovář KHL.ru lehel
* Jan Kovář hockeydb.com lehel
VKontakte

**VKontakte** (vene keeles *ВКонтакте*; rahvusvaheline lühend **VK**) on 2006. aastal loodud veebipõhine suhtlusvõrgustik.

2018. aastal oli suhtlusvõrgustikul VKontakte 500 miljonit registreeritud kasutajat. VKontakte on eriti populaarne venekeelses keskkonnas.

Vkontakte looja on Pavel Durov. Praegune omanik on Venemaa tehnoloogiaettevõte Mail.ru Group.

## Välislingid
Jan Koum

**Jan Koum** (ukraina keeles Ян Борисович Кум *Jan Borõssovõtš Kum*; sündinud 24. veebruaril 1976 Kiievis) on Ukraina juudi päritolu ettevõtja, programmeerija ja miljardär.

Jan Koum  sündis ettevõtte juhi perekonnas (isa oli liikuva mehhaniseeritud kolonni direktor). 1992. aastal emigreerus Jan koos emaga Ameerika Ühendriikidesse. Jan Koum astus ülikooli, kuid jättis selle varsti pooleli, sest pakuti tööd prestiižses korporatsioonis Yahoo! Inc. Ta töötas seal kuni 2007. aastani. 

Koum koos oma meeskonnaga on kiirsuhtlusteenuse WhatsApp Messenger looja. Veebruaris 2014 müüdi WhatsApp kompaniile Facebook 19 miljardi USA dollari eest. See tehing tegi Koumist miljardäri ja Facebooki aktsionäri. Kuni 2018. aastani oli Koum kompanii Facebook direktorite nõukogu liige.

2020. aasta augustis hindas Forbes Jan Koumi varanduse suuruseks 10 miljardit USA dollarit (2014. aastal 7,5 miljardit USA dollarit). 

## Välislingid
Telegram (tarkvara)

**Telegram** on 2013. aastal loodud kiirsuhtluse klientrakendus.

Juunis 2022 jõudis see viie enim allalaaditud rakenduse hulka ja selle püsikasutajate arv ületas 700 miljonit. 

Telegrami loojad on Pavel Durov ja Nikolai Durov. 

## Välislingid
Médaille de la Résistance

**Médaille de la Résistance française** (prantsuse keelest 'Prantsuse vastupanuliikumise medal') oli Prantsusmaa autasu (medal), mille asutas 9. veebruaril 1943 Londonis liikumise Võitlev Prantsusmaa juht kindral Charles de Gaulle teise maailmasõja ajal vastupanuliikumises (1940–1944) osalenud võitlejate, sõjaväeüksuste ja tsiviilelanikkonna ühenduste autasustamiseks.

Medalit anti välja kuni 1947. aasta aprillini. Kokku on selle medali saanud umbes 62 000 vastupanuvõitlejat, sealhulgas 24 463-le anti see postuumselt. Lisaks on medali saanud 21 väeüksust, 18 territoriaalüksust ja 15 tsiviilelanikkonna ühendust (asutused, kloostrid jms).

## Välislingid
Tallinna maantee (Lihula)

**Tallinna maantee** on tänav Lihula linnas ja kirdest edelasse suundudes kogu linna läbiv peatänav.

Tänava-ala on 2480 meetrit pikk ja kuni 25 meetrit lai. Tallinna maantee saab alguse Hälvati–Lihula maanteelt, edela poole kulgedes ristub Sooaluse tee, Linnuse tee, Tiigi tee Penijõe tee ning Lasteaia, Soo, Aia, Jaama, Vee, Oja, Karja, Soo, Allika, Põllu, Tööstuse tänava, Pärnu maantee, Alaküla tee ja Hiie tänavaga. Tallinna maantee lõpeb Pärnu–Lihula maantee ristmikul.

Tallinna maantee algusest paikneb kahel pool tänavat, kuni Allika tänava ristmikuni, Lihula vanima asustuse muinsuskaitseala.

## Hoonestus ja mälestised
*Tänava alguses, teest põhja pool, Linnuse tee ääres paikneb Lihula linnus ning endise Lihula mõisa maa-ala koos hoonestuga: Lihula mõisa peahoone (praegune Lihula Muuseum), tall-tõllakuur, ait, viinaait, moonakatemajad, tuuleveski, samuti mõisa park. 
*Tallinna mnt 2a paiknes endine Lihula mõisa kõrtsihoone, mis on ümber ehitatud korterelamuks. 
*Kõrvalkrundil, Tallinna mnt 2b, asub Lihula kirik koos kirikuaiaga.
*Teisel pool tänavat, Tallinna mnt 1a, on 1989. aastal ehitatud Lihula kultuurimaja. 
*Tänava keskosas, Tallinna mnt 28, paikneb Lihula Vabadussõja mälestussammas. 
*Jaama tänava ja Tallinna maantee ristmikul (Tallinna mnt 29) paiknes ajalooline Lihula pritsikuur, mis on ümber ehitatud ärihooneks.
*Tallinna mnt 33 asub Lihula Püha Neeva Aleksandri kirik, mis on varemetes. 
*Tänava lõpus, Hiie tn 8 kinnistul, on Kivivõllaste mets (ka Lihula ohverdamiskoht), kus keskajal asus võllaga hukkamiskoht.

Tallinna maantee ülejäänud osas on ka ühe- kuni kahekorruselisi elamuid ja ärihooneid. Tänav on rajatud puiesteena, mille ääres on kõnniteed, paigaldatud on tänavavalgustus.


Lihula Konsumi ees 04.jpg|Tänavavaade
Tallinna 8.jpg|Tallinna mnt. 8


## Viited

## Välislingid
*Vaade tänavale Aia tänava ristmikult lääne suunas